Lliurats els premis del XII concurs de microrelats Tirantianes
25 novembre 2019

## Lliurats els premis del XII concurs de microrelats Tirantianes25 novembre 2019Última actualització: 14 juliol 2025

![](../gestion/img/_AO_1931-copia.jpg)  
  

L'alcaldessa de Gandia, Diana Morant, ha participat aquest matí en l'entrega de premis de la **XII concurs de microrelats organitzat per l'associació cultural Tirantianes**, amb la col·laboració de l'Ampa de l'IES Tirant lo Blanc, la Societat Literària Saforíssims i l'Àrea d'Igualtat, diversitat i Polítiques Inclusives de l'Ajuntament. Un certamen on es premia els millors textos de temàtica sobre igualtat, diversitat i identitat de gènere realitzats per alumnes de batxillerat i cicles formatius.

En el lliurament de premis han estat presents la directora de l'IES Tirant lo Blanch de Gandia i regidora de l'Ajuntament de Gandia, Carmen Fuster; la regidora responsable en matèria d'Igualtat, Diversitat i Polítiques Inclusives, Juana Navarro; Mestres i alumnes de l'IES Tirant lo Blanch de Gandia; Vicenta Llorca, de l'Associació Saforíssims; així com altres representants del govern de Gandia i de l'Associació Tirantianes.

**Diana Morant** ha destacat que aquest tipus d'iniciatives són "_necessàries i imprescindibles si volem un món millor on les dones siguen lliures. També volem i necessitem homes amb la suficient valentia per a acceptar i voler conviure amb aquestes dones" "Cap home és més fort, més atractiu o té més personalitat per tractar malament a les dones. És just el contrari. Els homes masclistes són més insegurs, més covards, més injustos, més febles... Necessiten rebaixar a la dona per a ells sentir-se importants. Necessiten controlar-les. Els espanta que les dones siguem lliures_".

"_Un home fort i segur de si mateix és aquell que respecta a les dones o no s'acovardeix davant l'èxit de les dones que l'envolten. Aquests són els homes valents i forts de veritat. Els que no s'espanten per canviar les actituds i pensaments que la societat masclista els ha marcat i que fan un pas endavant per conéixer més i millor a les seues companyes_"

Morant s'ha reafirmat en el compromís de continuar combatent "_les estructures de poder que perpetuen o no fan res davant el masclisme i la violència de gènere. Aquesta lluita l'hem de fer des de les institucions públiques, el carrer, les escoles, els mitjans de comunicació, l'empresa, les famílies, el món de les idees_" i afegit que "_hem de treballar per una societat més justa i igualitària. La responsabilitat i la solidaritat han de ser habituals per al conjunt d'homes i dones_".

L'alcaldessa finalitzà la seua intervenció destacant que "_propostes com la vostra, en la qual participen xics i xiques joves, serveixen per a vacunar-nos de la malaltia masclista. A l'institut Tirant lo Blanc, sou uns grans metges i metgesses feministes_".